Corsaren, 1841-03-05
Postvæsenet. Dersom man tør antage, at Frihed og Lighed ere de Goder, hvorefter Menneskene under alle Statsformer stræbe, men at ingen enkelt Statsform er istand til at skjænke Menneskene disse Goder i deres fulde Udstrækning, saa er Postvæsenet en af de meest velgiørende Anstalter her i Landet, fordi det nærmest realiserer Friheds- og Ligheds Jdeen, ved at have truffet det heldigste Udvalg af Republicanismens, Constitutionismens og Absolutismens Fortrin og forbundet disse til et skjønt og velgjørende Hele. Vi skulle tillade os at vise, hvorledes hine tre forskjellige Systemer fremtræde i de forskjellige Stadier af Postvæsenets Liv og Virksomhed. Republicanismen optræder afgjort i alle Grene af Postvæsenets Practik. J Postsækken f. Ex. hersker den meest udstrakte Lighed: Kongens Brev ligger ved Siden af, sommetider endog under Stodderens, Adelsmandens Budskab og Segl ligger uden Hovmod tæt op til Kjøbmandens og Haandværkerens Anbefalings- og Ordinerings-Skrivelser, Cancelliets Rescripter og Actionsordrer ligge fredeligt sammen med de Blade, hvori de stærkest dadles, Politiets Stikbrev og hemmelige Ordrer roligt og uforstyrret ovenpaa en Anviisning til at intriguere ved Valgene o. s. v. - Dets Betjente ere som Loven i en Republik rolige, kolde og ubøielige. Har Du ikke Penge til at betale Portoen af et Brev, saa stikke de det koldblodigt igjen ned i Pakken; paa deres Aasyn læser Du ikke, om det Budskab, de bære til Dig, bringer Dig Sorg eller Glæde, Lykke eller Ulykke, om det er en Kurv eller et Ja paa Dit Frierbrev, Efterretningen om en Arv eller om Din kjæreste Vens Død, Dine Creditorers Manen eller Dine Slægtninges Lykønskning o. s. v. Medens Dine Hænder zittre af Forventning om det, som de skjulte Ciffre stulle forkynde Dig, putter det rødkjolede Bud ligegyldig sine Bærepenge i Lommen. Paa Postvæsenets Vogne befordres ligesaa godt den, der har underskrevet en Skattebevillings-Petition, som den, hvis Navn staaer under de Bedstes Adresse; ligesaa godt den, der skriver Artikler i de liberale Blade, som den, hvem Skjæbnen gjorde til Viraks-Røgmand for de Store og for dem, som betale godt. Kort sagt: Alt er der Frihed og Lighed; intet Privilegium, intet Monopol bestemmer der Rettighederne, Fødsel, Rang og Titel gjælde der til Wandsbeck, det vil sige: de gjælde ikke engang til Wandsbeck, de gjælde ikke en Fodbred Land. Constitutionelt er Postvæsenet i Alt, hvad der angaaer Reglerne for dets Embedsmænd. Ligesom Magten i en constitutionel Stat er fordeelt imellem de forskjellige Folkeklasser efter deres forskellige Indflydelse og Betydning, saaledes staae Postvæsenets Embedsmænd trinviis opstillede til Magt, Ære og Jndflydelse. De Nederste, Volontairerne, have slet ingen Gage og slet ingen Stemme, de danne Underlaget, det simple Folk. Derefter følge i regelmæssig Orden og med stedse stigende Gage og Magt, Copist, Fuldmægtig, Forvalter, Controlleur og Contoirchef. Men stærkest fremtræder Constitutionismen i Postvæsenets, over hele Landet adspredte Contoirer. Postmesteren er Kongen, som dirigererer de Reisendes (Folkets) Vogn; Postillonen er Ministeren, som staaer til Ansvar for alle Forseelser af hans Herres Heste, og som skal have de Reisendes (Folkets) Paategning paa sin Timeseddel (Skudsmaalsbogen for hans Embedsforelse) for ikke at drages til Ansvar (sættes under Stændernes Tiltale); det lovgivende Kammer er Gaardskarlen, der smører Axelen (sætter Statsmaskinen i Gang ved at bevilge Penge), Pairskammeret er Postmesterens (Kongens) Contoirbetjente (Collegiet for hans Beslutninger og Villie). Absolutistifk er Postvæsenet i sit inderste Væsen. En Direction bestyrer det uindskrænket; Alt, hvad der skeer for de Reisendes Bekvemmelighed, skeer af Directionens Naade, ikke formedelst de Reisendes Ret til at fordre; Alt, hvad der gjøres, gjøres for Penge; som 'Dagen' siger om Absolutismen: den forlader sig paa Penge, saaledes have vi Ret til at sige om Postvæsenet: det fordrer Penge, og - det fordrer mange Penge. - Videre ville vi ikke gaae i vor Sammenligning; thi vi have af Erfaring lært, at Sammenligninger ofte blive lagte under Beslag.